Pripreme za izradu financijskih izvještaja u eurima
2023-12-04 09:00 - 13:30 UTC | Hotel International, Miramarska Cesta 24, Zagreb
SEMINAR / EDUKACIJA »
Pripreme za izradu financijskih izvještaja u eurima

Termin održavanja:
Zagreb, Hotel International, Miramarska Cesta 24
Vrijeme održavanja:
Početak: od 9,00 h (prijam od 8,30 h)
Očekivano trajanje seminara: 9,00 – 13,30 sati
Kotizacija:
112,50 € / 847,63 kn (90,00 € + PDV) po sudioniku, a uključuje pisani materijal, olovku i osvježavajući napitak. Drugi i svaki sljedeći sudionik iz istog društva plaća kotizaciju u iznosu od 100,00 € / 753,45 kn (80,00 € + PDV).
Fiksni tečaj konverzije 1 euro = 7,53450 kuna
(Pretplatnici ne plaćaju kotizaciju za navedeni seminar)
Prijava na seminar

Kako sastaviti godišnja financijska izvješća u novoj valuti?
Na snazi su mnogobrojne zakonske izmjene poreznih i računovodstvenih propisa – koje novosti se primjenjuju kod sastavljanja godišnjih financijskih i poreznih izvještaja?
Kraj je godine, a poduzetnici se pripremaju za izradu prvih godišnjih financijskih izvještaja u novoj valuti, a u skladu sa izmijenjenim propisima koji propisuju nove obrasce za 2023. godinu.

Na seminaru donosimo:

na koji način se razvrstavaju poduzetnici prema izmijenjenim kriterijima u eurima,
tko su obveznici izrade financijskih izvještaja,
koju su dokumentaciju poduzetnici dužni izraditi,
koji su rokovi za sastavljanje i predaju financijskih izvještaja,
na koji način iskazati obrasce za porezno razdoblje različito od kalendarskog,
kako pripremiti godišnje financijske izvještaje u eurima,
kako postupati s manjkovima i viškovima kod inventure,
odgovore na aktualna pitanja koja se odnose na izradu financijskih izvještaja.

U financijskim izvještajima poduzetnika koji svoje financijske izvještaje pripremaju sukladno HSFI, gdje su podaci iskazani u euru, usporedni podaci iz prethodnih izvještajnih razdoblja u kuni preračunavaju se i prikazuju u euru uz primjenu fiksnog tečaja konverzije i sukladno pravilima za preračunavanje i zaokruživanje, a poduzetnici koji su obveznici primjene MSFI, prikazuju usporedne podatke sukladno odredbama MSFI .
Na seminaru saznajte novine i pojedinosti koje utječu na sastavljanje godišnjih financijskih i poreznih izvještaja te aktualnosti u vezi s izmijenjenim zakonskim propisima – konkretne, sažete i jasne upute, pravila i procedure za sve djelatnike računovodstvenih, knjigovodstvenih i financijskih odjela na seminaru sa stručnjakom iz prakse – postavite pitanja, razriješite nedoumice i dileme kod pripreme godišnjih financijskih izvješća u novoj valuti.

Program seminara:

Zakonodavni okvir – novosti u 2023. godini
Utjecaj uvođenja eura na financijsko izvještavanje – novi obrasci
Priprema i predaja godišnjih financijskih izvještaja
Preračunavanje stanja u poslovnim knjigama
Preračunavanje usporednih podataka u euro
Preračun imovine i obveza
Preračunavanje stavki kapitala i rezervi
Naknadno vrednovanje inozemnih transakcija
Prihodi i rashodi iskazani u kunama/eurima
Vrijednosna usklađenja i devizni tečajevi
Promjene i ispravci financijskih izvještaja
Financijski izvještaji za 2023., razlike između HSFI i MSFI
Iskazivanje aktive i pasive u eurima
Preračun 2022. godine iz kune u euro
Provođenje inventure i godišnjeg popisa
Poslovni subjekti s poslovnom godinom različitom od kalendarske
Izrada bilješki za male i mikro poduzetnike – novosti
Primjeri, pitanja i odgovori

Uplata:
Naknada za sudjelovanje na seminaru uplaćuje se unaprijed u korist transakcijskog računa:
[REDACTED]
Prijava:
Prijave za sudjelovanje dostavljaju se putem web prijavnice ili maila: seminar@seminar.hr

Molimo vas da nam svojom pravovremenom prijavom omogućite kvalitetno organiziranje seminara.
U slučaju nedovoljnog broja prijava zadržavamo pravo odgode ili otkaza seminara. U tom slučaju uplaćene kotizacije biti će odmah vraćene uplatiteljima.

Prijava na seminar
Najnovije objave u našim NOVOSTIMA pratite »OVDJE!«
